
| 
GYMRU, deffro! gwisg alarnad, 

Tywallt ddagrau yn ddioed ! 
| Mae dy golled lawer rhagor 

Na feddyliaist eto 'i bod ; 
Cwympodd seren oleu hyfryd, 
| Hynod yn mhlith ser y ne', 
Nes i'r lleill o'r ser i synu, 
Ac mae t'wyllwch yn ei lle ! 





Hon ei hunan a ddysgleiriodd, 
Pan oedd tew gymylau'r hwyr 
Wedi hedeg dros ardaloedd, 
A dyfetha goleu'n llwyr ; 
Gweinidogion bron yn gyson 
Oedd yn ei haner nos.o hîn, 
Bloedd ei udgorn ddaeth yn union, 
Ac fe'i clywodd ambell un. 











Allan 'r aeth yn llawn o ddoniau, 
I bregethu'r 'fengyl wir, 

Ac i daenu'r iachawdwriaeth 
Oleu, helaeth, 'r hyd y tir ; 
Myrdd yn cludo idd ei wrandaw, 
Llenwi'r llanau mawr yn llawn, 
Gwneyd eglwysydd or monwentydd, 
Cyn ei glywed ef yn iawn ! 
































Fe ga'dd Scotland oer ci wrandaw, 
Draw yn eitha'r gogledd dir, 

Yn dadseinio maes yn uchel 
Bynciau'r iachawdwriaeth bur ; 

Ca'dd myrddiynau deimlo geiriau 
Hedd, o'i enau'n llawer man, 

Clywodd hithau rym ci ddoniau, 
Freiniol adderchocaf ANNE. 





Dacw'r Biblau teg a hyfryd, 
Ddeg-ar-hugain filoedd llawn, 
Wedi 'u trefnu i ddo'd allan, 
Trwy ei ddwylaw'n rhyfedd iawn ; 
Dau argraffiad, glân ddiwygiad, 
Llawn ac uclíel bris i'r gwan ; 
Mewn cabanau fe geir Biblau 
Nawr gan dlodion yn mhob man. 


Hi ragluniaeth ddyrys, helaeth, | 
Wna bob peth yn gydsain lawn : " 
D'wed nad gwiw argraffu Diblau 
Heb eu darllen hwy yn iawn ; 
Daeth yn union ag ysgolion, 
O 'Werddon fôr i Hafren draw : 
'Rhwng y defaid mae'r bugeiliaid, 
^Nawr âr 'sgrythyr yn eu llaw. 


a 


'Tair o filoedd o ysgolion 
Gawd yn Nghymru faith a mwy, 
Chwech ugain mil o ysgoleigion 
Fu a rhagor ynddynt hwy ; 
Y goleuni ga'dd ci enyn 
O Rheidol wyllt ìi Hafren hir, 
Tros Bimlimon faith yn union 
'I'wynodd ar y gogledd dir. 

Os yw Cymru'n gylch o bobtu 
Yn chwe chan milltir faith o dir, 
Ac o'i mewn rhyw fil o blwyfau, 
Lle bu t'wyllwch dudew'n hir ; 
Braidd ca'dd plwyf nac ardal ddianc 
Heb gael iddo gynyg rhad, 
O fanteision ddysgai'n union 
Iddynt ddarllen iaith eu gwlad. 


Cryf a chadarn fu'r elyniaeth 
Ydoedd yn y gogledd dir, 

I bob moddion a af/ai'n ffyddlawn 
Í ledaenu'r 'fengyl bur 

Eto fe wnaed ffordd i ddysgu, 
Lle'r oedd dig a llid yn llawn, 

Eirth cynddeiriog, call lwynogod, 
Ddaeth fel wyn yn wirion iawn. 


Dym: vr gw * a doroâd allan, 
vonyn b ach eyn tori'r wawr, 

Had fe hauodd, fe eginodd, 

Fe ddaeth yn gynhauaf mawr ; 
Daeth o'i ol fedelwyr lawer, 

Braf mor ffrwythlawn y mae'r yd ! 
'Nawr mae'r w yntell g gref a'r gogr 

Yn eì nithio'r byd y y byd. 


Gorfoledda, ddedwydd Gymru, 
Braf yw'r breintiau ddaeth i'th ran 
'Trugareddau erioed na feddwyd 
Yn Borneo na Japan ni; 
Meddu Biblau, dysg i'w darllain, 
A. phregethu'r iachol ras ; 
Yn Llanddowror EU 'íorodd 
Y goleuni hwn i ma'e. 

fen bererin, dywed bellach, 


(Mawr yr awrhon yw dy ddysg) 
Fath ysbrydoedd heirdd yw rhei'ny 


Wyt yn trigo yn eu mysg ; 
Pa fath olwg wael ddisylwedd, 
Genyt sydd oddiyna 'nawr, 
Ar y myrdd droiadau gweigion 
Wyt yn ganfod ar y llawr ? 


Nis gall natur, gwnaed a fyno, 
Wneuthur un o'th fath îs nen, 

Gras yn unig, nid dim arall, 
Ddaw a'n colled ni i ben ; 

Mae dy le di'n wag hyd heddyw, 
Yn nghadeiriau'r eglwys fawr, 

Y mae'n gweddi, pe bai'n bosib”, 
Eto am dy gael di 'lawr. 


Byth y cofir am dy enw, 

'Tra llythyren fo mewn bod, 
Bydd dy ysgolion, bydd dy lyfrau, 
Byth yn dwyn i'th enw glod; 

Nid rhaid careg ar dy feddrod, 
Nid mewn marbl bydd dy lun, 

Ond mewn 'sgrifeniadau santaidd, 
Ac ar enaid llawer dyn. 


Mo 'sgrifenaist o blaid gweddi, 
Fe 'sgrifenaist o blaid dysg, 


Fe ddystewaist, drwy'th ddoethineb, 


Fleiddiaid rheibus yn ein mysg ; 
'Tra yn gorwedd yn y beddrod, 
Fe addfeda'r meusydd yd, 
Ac fe gesglir dy gynhauaf, 
Erbyn ddelo'th iwch yn nghyd. 

Os daw un o gant a ddysgwyd 
Genyt ti o bryd i bryd, 
Braf fath luaws fydd dy lafur 
Pan y do'nt yn gryno yn nghyd; 
Uwch eu cyfrif yw'th weithredoedd, 
O na argreffid hwynt yn rhes, 
Er esiampl i rai eraill, 
Ar ryw golofn fawr o bres. 


Tyr'd, fy enaid, deffro £awen, 
I fynu mewn goleuni pur, 
Son am gyflwr hardd yr enaid, 
Wedi gado'r anial dir ; 
Gad bob ysbryd trist alaethus, 
Blin gystuddiau, a gwres y dydd, 
Cân i'r rhai yn mhlith seraphiaid, 
Sydd yn gorphwys heddyw'n rhydd. 


Mae'r angelion sydd yn gwylio 

Tros ynysoedd Prydain Fawr, 
Wedi 'i weled ef yn pasio, 

'N ddysglaer heibio'r dwyrain fawr ; 
FPenaid, dylyn ol ei edyn, * 

I derfynau'r santaidd dir, 
Gwrandaw filoedd yn ei roesaw, 

Yno i'r goleuni pur. 


Pan y gwelwyd ef yn codi, 
Hyfryd 'r aeth y swn i ma's, 
Rhwng cerubiaid sydd yn tramwy 
Gylch oddeutu'r wybr las ; 

“ Un o'i garchar a ddiangodd, 
Acw o flaen y fainc yn awr, 

Ac yn derbyn gwisg a choron 
Addas, gan y Brenin mawr.” 





“Roeddem acw,” ebe Uriel, 
Angel cadarn, “yn y fan 

Ni ganasom ganiad newydd, 
Pan y daeth e' gynta'r lan, 

Pan y cafodd wisgoedd euraidd, 
Pan y cafodd delyn lân, 

Ni bu mwy llawenydd, groesaw, 
I un Oymro 'rioed o'r bla'n !7 


Mae fy ysbryd am ehedeg 
Ato 'r awrhon fynu fry, 
Ac am ffeindio 'i drigfan hyíryd, 
Yno heddyw yn mhlith y llu: 
Pwy yw ei gyfeillion penaf, 
Yn mha gwr o'r nefoedd faith. 
P'un ai adrodd gorthrymderau, 
Ynie cânu, yw ei waith ? 


Wel, mynega di, fy awen, 
Sydd yn chwilio pethau 'ma's, 
Ac na ddianc rhag dy amcan, 
Ddim o dan yr wybr las ; 
Tan bwy gainc o bren y bywyd 
Mae ef yno'n eistedd lawr, 
Pwy droiadau o ragluniaith, 
Wrih ei ffryns mae'n ddweyd yn awr ? 

Taw, fy ngwenydd gwag rhedegog, 
Pa freuddwydion sy'n dy fryd ? 
Dyna 'i waith, ond caru'r Iesu, 
Myfyrio iachawdwriaeth ddrud, 
Chwilio'r oesoedd hen aeth hei?io, 
Chwilio'r oesoedd eto i dd'od, 
Cânu, synu, a rhyfeddu 
Iddo ddyfod yno erioed. 











Yn nghwmpeini hen Rees Pritchard, 
Goeliaf, rhowd e' i eiste” lawr, 
Gyda Ralph, ac Ebenezer, 
Harvey, Watts, a thyrfa fawr ; 
Fe gas ddewis ar ei anthem, 
Dyna'r gair ddaeth gynta” i ma's, 
“ORwyfi'n synu fil o weithiau 
Ddyfnder gwaredigol ras 1” 


Ffarwel, enaid cywir ffyddlawn, 
Efarwel iti ronyn bach, 

Cawn dy gwrddyd uwch yr hauìwen, 
O'n cystuddiau gyd yn iach ; 

Ni gawn yn dy gwmni fwyta 
Ffrwythau pren y bywyd pur, 

Yfed dwfr fel grisial gloyw 
O ffynonau bywyd hir. 


î U 7Y h$ » ì ; $ 
Ni gawn ganu'n gydsain gyson, 
Haeddiant Iesu'n Brenin mawr, 
A'r aneirif ddyoddefiadau 
Trymion gafodd ar y llawr ; 
Ni gawn wledda yn dragwyddol 
Ar helaethrwydd mawr ei ras, 
Heb na phoen, na gwae, na gofid, 
O'r tu mewn nac o'r tu ma's. 


GaIFFITH JONES gynt oedd ei enw, 
Enw newydd sy' arno'n awr, 
Mewn llyth'renau na ddeallir 
Eu 'sgrifenu ar y llawr ; 
Cân, bydd lawen, aros yna, | 
Os yw Duw o entrych ne' | 
Yn gweled eisiau pris a dys 
Fe fyn rywun yn dy le. 

Tithau, bendefiges hawddgar, 

Sydd a'th enw gwych ar led, 
Na chvilyddia: ddwyn yr achos 
_ Nawr yn mlaen, yn gadarn cred; 
Gyr ysgolion rhad yn union, 

O Lacharn hyd Gaergybi draw, 
Nid oes neb o feibion Aaron 

Na rydd iti help eu llaw. 

Lon yny ga nu 


Buost fammaeth i bererin, 
'Rwyt ti'n sior iawn o gael 
Am bob defnyn o ddwfr gloyw 

' Roddaist iddo, gyflawn dôl ; Ml 
Ti chwanegaist at. dy goron ' 

Berlau gwell, y dydd a ddaw, 
Nag a gloddir gan yr Indiaid 
Fyth yn ngwlad Golconda draw. 

